als_Latn dik_Latn sag_Latn
Bajram Rexhepi dhe Jakup Krasniqi kanë filluar t’i kritikojnë institucionet e shtetit dhe organet sekrete të saj, siç tuhet, pas perëndimit të diellit.
Të dy zyrtarët e lartë të shtetit nga PDK-ja, kanë ngritur zërin për defektet në funksionim: njëri të ish-partisë së tij, kurse tjetri të partisë aktuale ku ende është me ndikim. Pra, Jakup Krasniqi dhe Bajram Rexhepi, i pari ish-sekretar i PDK-së dhe kryetar i Kuvendit të Kosovës, ndërsa i dyti ish-kryeministër i Kosovës dhe ministër i Punëve të Brendshme të Republikës së Kosovës. Të dy këta zyrtarë, e kanë çelur gojën me shumë vonesë për t’i thënë gjërat në gjuhën e realitetit që ndodh në Kosovë, përkundër defekteve të kapjes së shtetit nga SHIK-u dhe PDK-ja. Duke mos dashur të ndalemi të deklaratat e Jakup Krasniqit, për të elektorati mund t’i ketë dy pyetje: Ku ishe ti, Jakup Krasniqi, më herët që nuk ke ndërmarrë asgjë në drejtim të sanimit të gjendjes që krijonte PDK-ja në Kosovë, meqë ti ishte aty? Dhe, a llogaritet vepër penale fshehja e informacioneve që ke poseduar në këtë qeverisje të PDK-së?
Ndërsa, për Bajram Rexhepin, që akoma është pjesë e kësaj partie, ka edhe më shumë pyetje. Derisa për ngjarjet e vitit 2004 është i kuptueshëm veprimi i tij si kryeministër sakrifikues, si e arsyeton mosmarrjen e veprimeve ligjore në krye të Ministrisë së Punëve të Brendshme, duke ditur veprimet e SHIK-ut? Ai i ka ditur edhe shumë detaje për Kadri Veselin, e ka dëgjuar, me siguri, idenë e Hashim Thaçit se Kadri Veseli mund ta pasojë PDK-në në krye të saj pas Hashim Thaçit.
Megjithatë, duke folur pas perëndimit të diellit, për Bajram Rexhepin elektorati mund të ketë edhe pyetje të tjera, si, bie fjala: Ç’ke bërë që të zbulohet vjedhja e drogës në dhomën e dëshmive në polici? Ç’ke bërë në polici meqë paske ditur për abuzimin e shtetit nga SHIK-u?
Andaj, Bajram Rexhepit i takojnë mjaft mëkate në kohën sa ishte në krye të kësaj ministrie për dy mandate, duke ditur për probleme e duke mos ndërmarr asgjë për eliminimin e tyre…
Edhe ti, Xhavit Haliti, ku ishe më herët?
Deponimi i padisë së njërit ndër veprimtarët më të përfolur të PDK-së, Xhavit Halitit, se ndaj tij dikush kishte provuar vrasjen e tij, ka lënë të kuptohet se është një veprim në ndërlidhje me krijimin e Gjykatës Speciale në Kosovë. Për 15 vjet paslufte emri i Xhavit Halitit është lakuar në akuza e paragjykime krimesh të ndryshme në Kosovë e jashtë saj, por ai asnjëherë deri më tani nuk kishte paraqitur kallëzim padie ndaj asnjë personi as për ndonjë dyshim për tentimvrasje ndaj tij. Në prag të formimit të kësaj gjykate, Xhavit Haliti tregon se dikush donte ta vriste atë.
Ku ishte më herët? Pse një gjë të tillë nuk e bëri më herët?/Kosovarja/
als_Latn als_Latn als_Latn als_Latn als_Latn als_Latn als_Latn als_Latn